එමෙන්ම විවාහ ලියාපදිංචියේදී තරුණියට අත්සන් කිරීමට අවස්ථාව සලසා දීම සම්බන්ධයෙන්  එකගතාව පළ කර ඇතත් ඇයගේ භාරකරුගේ අත්සන අනිවාර්ය කිරීමට ද යෝජනා ඉදිරිපත්ව ඇති බව සඳහන් වුණා.මෙරට විවාහ දික්කසාද නීතිය 1906 වසරේ සිට පැවත එන අතර 1969 වසරේ සිට බි්‍රතාන්‍ය තුළ පවා එම නීතිය භාවිත කිරීමක් සිදුවන්නේ නැහැ.ඉංග්‍රීසි විවාහ නීතිය වසර 100 ගණනක් පුරා මෙරට තුළ ක්‍රියාත්මක අතර ඒ හේතුවෙන් ජනතාවට විවිධ අපහසුතාවන්ට පත්වීමට සිදුවන අවස්ථා වාර්තා වනවා.යෝජිත සංශෝධන යටතේ වෛවාහක නීතියට අදාළ වූ කරුණු සහ දික්කසාද ලබා ගැනීම සදහා අධිකරණයට ඉදිරිපත් කළ යුතු පදනම් වෙනස් කිරීමට නියමිතයි.